Cum a trăit Dan Șucu primele meciuri în calitate de acționar al Rapidului: "Mi se părea chiar ușor penibil!"
Rapid este pe val în acest sezon. La 3 ani de la promovarea în Liga 1, giuleștenii se bat pentru titlu.
Dan Șucu a dezvăluit recent cum a trăit primele meciuri de când a venit în conducerea giuleștenilor. Iată ce a spus acționarul majoritar al echipei pregătite de Cristiano Bergodi.
"Mi se părea chiar ușor penibil!"
"Când a intrat Rapid în prima ligă eram invitat de către Victor (n.r- Victor Angelescu) și Nico (n.r- Daniel Niculae) să vin la meciuri. Atunci eram implicat într-o oare care măsură în zona de juniori.
Și mă uitam la ei cum se transfigurau, cum sărbătoreau un gol. Mi se părea chiar ușor penibil. Era parcă prea exagerat. Acum, în clipa de față, mă comport chiar mai exagerat decât ei atunci când am ocazia.
Eu mă mândresc oarecum cu ideea de a încerca să fiu mai echilibrat, de a încerca să nu iau decizi rapide, de a fi totdeauna mai așezat. Dar uite, când e vorba de un meci nu reușeșc. Cred că sunt mai entuziast decât ăștia mici, ăștia tineri. Dar nu mă deranjează. De afară poate că se vede ciudat, dar când ești acolo, pe stadion, lucrurile arată complet altfel", a spus Dan Șucu, conform celor de la Fanatik.